Verdensrommet (nettverk)

Verdensrommet er et kunstnerdrevet støttenettverk for kunstnere som er bosatt i Norge og kommer fra utenfor EØS-området. Nettverket ble opprettet i 2020, som en respons på den vanskelige situasjonen for internasjonale kunstnere i Norge under koronapandemien, og samler mer enn 200 fagpersoner over hele landet. Det bistår kunstnere med informasjon om offentlige støtteordninger og retningslinjer for arbeidsopphold for selvstendig næringsdrivende. Verdensrommet har belyst hvordan kunstnere som kommer til Norge fra land utenfor EU og EØS må forholde seg til både innvandrings- og velferdssystemet, og har markert seg mot regjeringens forslag om økt studieavgift for studenter fra utenfor EØS.

I 2023 mottok Verdensrommet Oslo Opens hederspris for sitt arbeid for kunstnere fra utlandet bosatt i Norge. Oslo Opens styre delte ut prisen under sin åpningsfest på Kunstnernes Hus 21. april 2023.

Referenser 

Ideelle organisasjoner